Kau vs Aku

Kau vs Aku adalah drama bersiri Malaysia terbitan Wattpad WEBTOON Studios yang disiarkan menerusi platform penstriman Sooka pada setiap Jumaat bermula 19 Ogos hingga 7 Oktober 2022 bagi Musim pertama.Kau vs Aku (Sooka) Myinfotaip. Dicapai pada 25 Januari 2026. Bagi Musim kedua ditayangkan di Astro Ria pada 10 Januari hingga 1 Februari 2024. Drama ini diarahkan oleh Shamyl Othman, Megat Shahrizal dan Afiza Asram serta dibintangi oleh Shasha Abedul, Dini Schatzmann, Chubb-E, Mia Sara Shauki, Arena Wan dan Imran Aqil.Kau vs Aku 2 (Astro Ria) Myinfotaip. Dicapai pada 25 Januari 2026.

Siri ini juga bersiaran ulangan di saluran Astro Ria di bawah Slot MegaDrama pada 9 hingga 22 November 2022 bagi menggantikan siri drama Tiada Maaf Buatmu dan digantikan oleh siri drama Dia Yang Ku Jadikan Suami.

Ringkasan siri

Musim 1 (2022)

Siri yang mengisahkan zaman persekolahan antara kesedihan, simpati, kekuatan persahabatan dan 'cinta monyet'.

Kisah seorang penulis berbakat besar berusia 16 tahun, Aulia Zulaikha (Shasha Abedul), yang hidupnya kucar-kacir apabila 'influencer' remaja popular di Instagram yang dibencinya, Danish Aryan (Dini Schatzmann), berpindah ke sekolahnya.

Namun keadaan permusuhan Aulia dengan Danish berubah apabila Aulia menjadikan Danish jalan keluar ketika bapanya cuba menjodohkan dia dengan Emir (Hafidz Roshdi).

Mungkinkah permusuhan antara dua remaja ini bertukar menjadi cinta?

Musim 2 (2024)

Mengisahkan Aulia (Shasha Abedul) yang pulang ke tanah air selepas gagal mencapai impiannya di luar negara. Aulia menyambung pengajian di sebuah universiti tempatan dan secara kebetulan bertemu kembali dengan cinta lamanya, Danish (Dini Schatzmann).

Di kolej itu juga, Aulia bertemu dengan Farhan (Nabil Aqil) yang cuba memikat hatinya manakala Danish pula cuba dipikat oleh Hajar (Ellyza Azizi). Apakah yang bakal terjadi pada mereka?

Pelakon
 Shasha Abedul sebagai Aulia Zulaikha 
 Dini Schatzmann sebagai Danish Aryan 
 Chubb-E sebagai Zafran (Zhaf) 
 Mia Sara Shauki sebagai Shanina 
 Arena Wan sebagai Syafiqah 
 Imran Aqil sebagai Ashraf 
 Atikah Suhaime sebagai Hannisya 
 Fimie Don sebagai Luqman 
 Nabil Aqil sebagai Farhan 
 Yuna Rahim sebagai Sophea 
 Ellyza Azizi sebagai Hajar 

Rujukan